KVIETIMAS SUTEIKTI RINKOS KONSULTACIJĄ
DĖL SPORTO PREKIŲ IR REIKMENŲ VIEŠOJO PIRKIMO

Šiaulių miesto savivaldybės administracija (toliau – Perkančioji organizacija) numato įsigyti sporto įrangą ir reikmenis (toliau – Prekės), kurie turės būti pristatyti adresu J. Jablonskio g. 14, Šiauliai.
Pirkimo tikslas – įsigyti naują ir nenaudotą sporto įrangą bei reikmenis. Pirkimas bus skaidomas į dvi dalis:
I pirkimo dalis – sporto inventorius;
II pirkimo dalis – regbio sporto šakos inventorius.
Prekės turės atitikti techninės specifikacijos, taikomų teisės aktų ir saugos standartų reikalavimus. Į pasiūlymo kainą turės būti įskaičiuotos visos su Prekių pristatymu nurodytu adresu susijusios išlaidos. Tiekėjas visą Prekių kiekį turės pristatyti ne vėliau kaip per vieną mėnesį nuo rašytinio Perkančiosios organizacijos užsakymo pateikimo dienos. 
Pirkimui bus taikomi aplinkos apsaugos kriterijai, nustatyti vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4.4.4 papunkčiu.
Siekdama tinkamai pasirengti pirkimui, įvertinti rinkos pasiūlą ir patikslinti pirkimo dokumentus, Perkančioji organizacija pateikia techninių specifikacijų projektus ir prašo rinkos dalyvių raštu atsakyti į šiuos klausimus:
	1.
	Ar techninėje specifikacijoje pirkimo objektas apibūdintas aiškiai ir suprantamai? Jei ne, prašome nurodyti neaiškias vietas.

	2.
	Ar galite pasiūlyti techninę specifikaciją atitinkančias prekes? Jei ne, prašome nurodyti, kurių reikalavimų negalėtumėte įgyvendinti.

	3.
	Ar techninėje specifikacijoje yra perteklinių, konkurenciją ribojančių arba sunkiai įgyvendinamų reikalavimų? Prašome juos nurodyti.

	4.
	Ar turite pasiūlymų dėl alternatyvių techninių sprendimų ar reikalavimų pakeitimų?

	5.
	Koks būtų realus prekių pristatymo terminas?

	6.
	Kokį garantinį terminą galėtumėte suteikti prekėms?

	7.
	Prašome pateikti preliminarią pasiūlymo kainą pagal techninėje specifikacijoje nurodytus kiekius.

	8.
	Ar turite kitų pastabų ar pasiūlymų dėl planuojamo pirkimo?


Atsakymus, papildomas pastabas, pasiūlymus ir įžvalgas dėl techninių specifikacijų projektų prašome pateikti CVP IS priemonėmis iki CVP IS nurodyto rinkos konsultacijos termino pabaigos.
Informuojame, kad ši rinkos konsultacija vykdoma iki pirkimo procedūrų pradžios. Rinkos konsultacija nėra skelbimas apie pirkimą ar išankstinis skelbimas apie pirkimą.
Rinkos konsultacijos metu gauta informacija, nepažeidžiant Lietuvos Respublikos viešųjų pirkimų įstatymo reikalavimų, bus naudojama priimant sprendimus dėl pirkimo organizavimo ir vykdymo.
Perkančioji organizacija išnagrinės rinkos konsultacijos dalyvių pateiktus pasiūlymus, pastabas ir įžvalgas. Apibendrinta rinkos konsultacijos informacija, išskyrus informaciją apie preliminarias kainas ir pagrįstai konfidencialią informaciją, bus paskelbta CVP IS prie šios rinkos konsultacijos dokumentų.
Perkančioji organizacija, skelbdama pirkimą, neįsipareigoja atsižvelgti į visus rinkos konsultacijos dalyvių pateiktus pasiūlymus, pastabas ir įžvalgas.
PRIEDAI:
Priedas Nr. 1 – I pirkimo dalies „Sporto inventorius“ techninės specifikacija.
Priedas Nr. 2 – II pirkimo dalies „Regbio sporto šakos inventorius“ techninės specifikacija.

Vyriausiasis specialistas				Tadas Jurevičius

